**ҚАЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ МИНИСТРЛІГІ**

**Ы. АЛТЫНСАРИН АТЫНДАҒЫ ҰЛТТЫҚ БІЛІМ АКАДЕМИЯСЫ**

**«ИНКЛЮЗИВТІ БІЛІМ БЕРУ: ТЕОРИЯ, ПРАКТИКА, ТӘЖІРИБЕ»**

**ХАЛЫҚАРАЛЫҚ ҒЫЛЫМИ-ПРАКТИКАЛЫҚ КОНФЕРЕНЦИЯСЫ**

**АҚПАРАТТЫҚ ХАТ**

ҚР Білім және ғылым министрлігі Ы. Алтынсарин атындағы Ұлттық білім академиясымен бірге **2019 жылғы 26 сәуірде «**Инклюзивті білім беру: теория, практика, тәжірибе» (бұдан әрі – Конференция) атты халықаралық ғылыми-практикалық конференциясын өткізеді.

Конференцияда инклюзивті білім берудің дамуына байланысты өзекті теориялық және практикалық мәселелер қарастырылады.

Конференцияға қатысуға отандық және шетелдік ғалымдар, инклюзивті білім беру саласындағы халықаралық сарапшылар, білім беру ұйымдарының (мектепке дейінгі білім беру және оқыту ұйымдары, жалпы білім беретін және арнайы мектептер) педагогтері, ЖОО және колледж оқытушылары, білім басқармаларының (бөлімдерінің) инклюзивті білім беруге жетекшілік ететін мамандары, ҚР Білім және ғылым министрлігіне бағынысты ведомстволық ұйымдарының, үкіметтік емес қоғамдық ұйымдардың өкілдері шақырылады.

Конференцияның мақсаты инклюзивті білім беруді дамытудың өзекті сұрақтарын талқылау, мәселелерді шешу жолдарын іздеу үшін диалогтік алаң құру, сондай-ақ білім беру ұйымдарының басшыларына мен педагогтеріне арналған мастер-кластар негізінде практикалық тәжірибе алмасу болып табылады.

***Конференцияның негізгі бағыттары:***

* Халықаралық қоғамдастықта инклюзивті білім беруді дамытудың теориялық аспектілері.
* Инклюзивті білім беру жағдайындағы заманауи технологиялар мен әдістемелер: тәжірибе және табысты практика.
* Білім берудің жаңартылған мазмұны жағдайында инклюзивтілік принциптерін жүзеге асыру.
* Үздіксіз инклюзивті білім беру – жоғары инклюзивті мәдениет қоғамын қалыптастырудың шарты ретінде.

***Конференция барысында келесі тақырыптар бойынша мастер-класс өткізу жоспарлануда:***

1. Инклюзия жағдайында жалпы білім беретін мектепте тиімді әдістемелерді қолдану.
2. Ерекше білім берілуіне қажеттіліктері бар білім алушыларды психологиялық-педагогикалық қолдау қызметін ұйымдастыру аспектілері.
3. Ерекше білім берілуіне қажеттіліктері бар білім алушылардың оқу жетістіктерін бағалауда жекеленген және сараланған тұғырларды қамтамасыз ету.
4. "Рухани жаңғыру" бағдарламасын жүзеге асыру аясында педагогикалық коучинг
5. Білім беру ұйымдарында инклюзивті мәдениетті қалыптастыру.

***Конференцияның жұмыс тілдері* –** қазақ, орыс, ағылшын.

Конференция бағдарламасы келген өтінімдерге сәйкес құрастырылады.

## ҚҰРМЕТТІ ӘРІПТЕСТЕР!

Конференцияға қатысу үшін **2019 жылғы 19 сәуірге дейін *[www.nao.kz](http://www.nao.kz/)*** сайтындағы <http://nao.kz/naoconference/registration/8> сілтемесі бойынша тіркеліп, өтінім беру қажет (міндетті түрде тіркелген форма бойынша).

Өтінімді мақұлдағаннан кейін Сіз материалдарды қосу үшін логин, пароль және сілтеме аласыз. Мақала бір файлмен бекітіледі: көлемі А4 форматындағы 8 беттен аспайтын мақала мәтіні (өтінімі жоқ мақала қабылданбайды);

Мақалаңыздың жариялауға қабылданғаны расталғаннан кейін ғана (электронды поштаңызға ұйымдастыру жарнасын төлеу үшін Академияның реквизиттерімен хабарлама келеді) Сіз белсенді сілтеме бойынша ұйымдастыру жарнасының төленгені туралы түбіртектің сканерленген көшірмесін бекітесіз.

**Қатысу формасы:**

1. **Тікелей** – пленарлық отырыста, дөңгелек үстелдерде баяндамамен сөз сөйлеу, Конференция жинағына материалдар жариялау (қатысушысы № 1 пакетті алады – сертификат, бағдарлама, үлестірілетін материал, Конференция материалдарының жинағы PDF форматында электронды түрде) – ұйымдастыру жарнасы - ***5000,00*** теңге (немесе шетел валютасында – 16 $).
2. **Сырттай** – Конференция жинағына материалдар жариялау (қатысушысы № 2 пакетті алады – сертификат, бағдарлама, Конференция материалдарының жинағы PDF форматында электронды түрде) – ұйымдастыру жарнасы – ***3000,00*** теңге (немесе шетел валютасында – 10 $).

***НАЗАР АУДАРЫҢЫЗДАР!***

[***www.nao.kz***](http://www.nao.kz/) сайтында тіркелгеннен кейін Конференция материалдары мен сертификатты алғанға дейін логин мен парольді сақтап қою керек.

Мақала мәтіні бір файлмен бекітіледі.

Файлдардың атаулары автор(-лар)дың атымен жазылады (мысалы: Құсайынов С.А. Мақала.doc; Құсайынов С.А. немесе Ахметов Б. Т. + Серікбаев А.Қ. + Беріков И. Д. Мақала және т. б.).

Сайтта тіркелу **2019 жылғы 12 ақпанда** басталып**, 2019 жылдың 17 сәуірінде** аяқталады. Материалдарды қабылдау **2019 жылғы 19 сәуірде** аяқталады**.**

Қатысу үшін өтінімі мен материалдарын жіберген және рецензиялаудан өткен барлық қатысушыларға ұйымдастыру жарнасын төлеу үшін Академияның реквизиттері және Конференцияның бағдарламасы электрондық түрде жіберіледі.

**Материалдарды рәсімдеуге қойылатын талаптар**:

Материалдар электронды түрде жіберіледі: мәтіндік редактор MS WORD; А4 форматы, негізгі шрифт – *Times New Roman*; кегль – 14, жоларалық интервал – бірлік; стиль – қалыпты; мәтінді ені бойынша түзету; азат жолы – 1,0 см; барлық жиектері – 2 см. Беттер нөмірленбейді.

Жоғарғы жағының ортасынан – тасымалсыз жазба әріптерімен, жартылай қалың, баяндама тақырыбы; одан әрі бір жолдан кейін ортасына қарай – автордың аты-жөнінің бірінші әріптері және тегі (бір баяндамада үш автордан көп болмауы тиіс), одан әрі бір жолдан кейін ұйымы, қаласы, автор (-лар) дың *е-mail,* ғылыми жетекшінің аты-жөнінің бірінші әріптері және тегі, қызметі, ғылыми дәрежесі, ғылыми атағы (студенттер, магистранттар, докторанттар үшін көрсету міндетті). Мақала мәтінің алдында мақаланың жазылған тілінде және ағылшын тілінде аннотациясы (3-4 сөйлемнен), кегль – 12,.тақырыбы жартылай қалың, курсив болуы керек. Одан әрі бір жолдан кейін – мақала мәтіні. Әдебиет сілтемелері тік жақшамен алынады. Пайдаланылған әдебиеттер тізімінің болуы міндетті. Тасымалдау қойылмайды (1-қосымша).

Суреттердің көлемі мақаланың 1/4 көлемінен аспауы тиіс. Суреттер, иллюстрациялар, фотосуреттер *TIFF* немесе *JPG* кеңейтуімен бір файлда жіберіледі. Мәтінде әрбір суретке сілтемесі болуы тиіс, суреттерді нөмірлеу – өтпелі, суреттерге қойылған қолтаңбаның жеткілікті толық мәліметті болуы тиіс.

Материалдардың барлығы талаптарға сай мұқият орындалуы тиіс. Ресімдеу талаптарына сай келмейтін немесе ұйымдастыру комитеті берілген уақыттан (**2019 жылғы 17 сәуірге дейін**) кеш жіберілген мақалалар конференция мақалалар жинағына қосылмайды және авторларға қайтарылмайды.

Мақала авторлары ақпараттың нақтылығы үшін толық жауапты болады.

**Өткізілетін орны және мерзімі:** Астана қаласы, А. Байтұрсынов көшесі,35, №83 мектеп-гимназиясы, 2019 жылғы 26 сәуір.

**Анықтама үшін байланыс:** Ы. Алтынсарин атындағы Ұлттық білім академиясы, тел. 8(7172) 576649, 8-701-455-52-26, Академияның сайты [***www.nao.kz***](http://www.nao.kz/)

***ҚҰРМЕТТІ ӘРІПТЕСТЕР!***

***Өтінімді*** тіркеудің мына формасын Конференцияның үш тілінің біреуінде Академия сайтында толтыруларыңызды сұраймыз *http://nao.kz/naoconference/registration/8* (қатысушының сертификаттағы аты-жөні өтінім жазылған тілде толтырылады).

|  |
| --- |
| ***Барлық жиекті толтыру міндетті*** |
| Тегі |  |
| Аты |  |
| Әкесінің аты |  |
| Ғылыми атағы |  |
| Ғылыми дәрежесі |  |
| Лауазымы |  |
| Жұмыс орны |  |
| Елі |  |
| Пошталық индексі |  |
| Қала, ауыл |  |
| Адрес |  |
| Қалааралық коды көрсетілген телефон |  |
| Ұялы телефон нөмірі |  |
| E-mail |  |
| Конференция бағыты |  |
| Баяндаманың аты |  |
| Қатысу формасы: тікелей немесе сырттай |  |
| Өтінімді толтырған күні |  |

***«Өтінімде» қысқартулар мен аббревиатураларға жол берілмейді!***

**1 қосымша**

***Мақаланы рәсімдеу үлгісі***

**ОҚУШЫЛАРДЫҢ БОЙЫНДА ЭКОЛОГИЯЛЫҚ МӘДЕНИЕТТІ ҚАЛЫПТАСТЫРУ**

**К.И. Жантасов**

Л.Н. Гумилев атындағы Еуразия ұлттық университеті,

Астана қ., Kan-888@mail.ru

***Аннотация***

Мақалада негізгі құзырлар және экологиялық бiлiмнiң контекстiндегi оқушылардың экологиялық мәдениеттiң және санасының құрастыруы өзара байланысында қаралады.

***Abstract***

In the article intercommunication of key competences and forming of ecological culture and consciousness is examined students in the context of ecological education.

Мақала мәтіні. Мақала мәтіні. Мақала мәтіні [1]. ... Мақала мәтіні. Мақала мәтіні.

Мақала мәтіні. Мақала мәтіні [2]. ... Мақала мәтіні [3] ... Мақала мәтіні.

**Әдебиеттер тізімі**

1. Абэ Осаму. Когда началось экологическое образование? // Тири. 1990. 35-том, № 12. – 21-27- беттер.
2. Учение Вернадского о ноосфере. [http://www.ecosystema.ru.](http://www.ecosystema.ru/)
3. Қазақстан Республикасының экологиялық білім беру тұжырымдамасы, Астана қ., 2002 ж.

**Қатысушылардың назарына!**

Конференцияның Ұйымдастыру комитеті қатысушыларды қарсы алу және қонақ үйге орналастыру туралы сұрақтармен айналыспайды. Қонақ үйлердегі орындарды брондауды Конференцияға қатысушылар өздігінен жүргізеді.